Samere

Norge er det land i verden, hvor der bor flest samere. Der findes cirka 80.000 samere i Norge, Sverige, Finland og Rusland, heraf bor cirka halvdelen i Norge, de fleste i Nord-Norge, hovedsageligt Finnmark. Mange er nu flyttet til byer i Nord-Norge eller til hovedstaden Oslo, men de holder gamle traditioner i live ved at give dem videre til de næste generationer, men samtidig lever de også med moderne bekvemmeligheder.

På verdensplan er der ni forskellige samiske sprog, hvoraf de fem benyttes i Norge. De ni sprog er meget forskellige fra hinanden, og ligner heller ikke norsk eller andre af de skandinaviske sprog. I store dele af 1900-tallet var det forbudt for samerne at tale deres eget sprog. En streng assimileringspolitik tvang samerne til at udelukkende at tale norsk. Som resultat heraf er det faktisk under halvdelen af de norske samere, der taler et af de samiske sprog.